Manteniment repavimenta la plaça Independència i voltants
23 de maig 2018

![Imagen 1](/media/f2fpzgzf/36dsc_4992_cuerpo.jpg)

La regidoria de Manteniment de l'Ajuntament de Sagunt està procedint a la repavimentació de diversos carrers en el nucli del Port de Sagunt. La plaça Independència i els carrers Toledo, Dolores Ibarruri ‘La Passionària’, Manuel de Falla i un tram de Luis Cendoya i de Teodor Llorente són les vies millorades per les obres durant esta setmana.

El regidor de Manteniment, Pepe Gil, ha assegurat que estes obres de repavimentació “**es deuen a les millores que l'empresa adjudicatària de manteniment de vies públiques fa tots els anys i que formen part del contracte**”. A més, Gil demana disculpes perquè “**probablement en algun carrer poden quedar restes de treball fins al divendres, però de vegades per a poder millorar fa falta patir un poc**”.

![](/media/k00nlyg4/36img_20180523_120023_cuerpo.jpg)  
  
 

Les obres al Port de Sagunt van començar este dilluns amb el fresat dels carrers i està previst que acaben el divendres. D'altra banda, en el moment que les obres de l'avinguda Sants de la Pedra finalitzen, es procedirà a partir d'agost a la repavimentació de la superfície on s'ha actuat, ha assenyalat el regidor.

Gil ha destacat que, a partir d'esta setmana, “**començarà la licitació del programa anual de repavimentacions dotat amb més de 400.000 euros per a començar a repavimentar molts més carrers. De moment els 6.000 m2 que tenim adjudicats en el contracte són els que estem fent en estos moments**”.

![](/media/1i0p2mdr/36img_20180523_115729_cuerpo.jpg)  
![](/media/1vvmr4ag/36img_20180523_120009_cuerpo.jpg)  
![](/media/xzdatjap/36img_20180523_120108_cuerpo.jpg)  
![](/media/w5gernxc/36img_20180523_120808_cuerpo.jpg)  
 

*   [](http://www.facebook.com/sharer.php?u=https://aytosagunto.es/va/actualitat/manteniment-repavimenta-la-placa-independencia-i-voltants/ "Facebook")
*   [](http://twitter.com/share?url=https://aytosagunto.es/va/actualitat/manteniment-repavimenta-la-placa-independencia-i-voltants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/manteniment-repavimenta-la-placa-independencia-i-voltants/ "Linked In")
*   [](mailto:?body=https://aytosagunto.es/va/actualitat/manteniment-repavimenta-la-placa-independencia-i-voltants/)